जीमेल से लॉगइन करके अकाउंट बना सकते हैं यूजर्स, ioS के लिए पहले से अवेलेबल
ChatGPT Android App Available in India OpenAI ने ChatGPT का ऐप एंड्रॉयड डिवाइस के लिए लॉन्च कर दिया है। एंड्रॉयड स्मार्टफोन यूजर्स इसे गूगल प्ले स्टोर से डाउनलोड कर सकते हैं।
OpenAI ने ChatGPT का ऐप एंड्रॉयड डिवाइस के लिए लॉन्च कर दिया है। एंड्रॉयड स्मार्टफोन यूजर्स इसे गूगल प्ले स्टोर से डाउनलोड कर सकते हैं। लॉन्चिंग से पहले 22 जुलाई को ऐप प्री-रजिस्टर के लिए अवेलेबल हो गया था। प्री-रजिस्टर और ऑटोमेटिक इंस्टॉल ऑप्शन इनेबल रखने वाले यूजर्स के डिवाइस पर ऐप लॉन्च होने के बाद अपने आप डाउनलोड हो गया है।
OpenAI ने अभी कुछ देशों में ही ChatGPT के ऐप को एंड्रॉयड डिवाइस के लिए लॉन्च किया है, जिसमें भारत भी शामिल है। OpenAI ने ऑफिशियल अकाउंट से ट्वीट कर लिखा,'एंड्रॉयड के लिए ChatGPT अब अमेरिका, भारत, बांग्लादेश और ब्राजील में डाउनलोड के लिए उपलब्ध है। हम अगले हफ्ते और देशों में भी इसे लॉन्च करने की योजना बना रहे हैं।
एंड्रॉयड डिवाइस में ChatGPT कैसे डाउनलोड करें?
एंड्रॉयड डिवाइस के ChatGPT ऐप में एपल ID से लॉगइन कर सकते हैं यूजर्स
OpenAI ने एंड्रॉयड डिवाइस के ChatGPT ऐप में एपल ID से लॉगइन करने का ऑप्शन दिया है। यूजर्स एपल ID से लॉगइन करके ChatGPT ऐप में अपना अकाउंट बना सकते हैं। इसके साथ ही यूजर्स ऐप में जीमेल और इमेल ID के जरिए साइनअप और लॉगइन कर सकते हैं।
मई में ioS डिवाइस के लिए लॉन्च हुआ था ऐप
दो महीने पहले मई में कंपनी ने ioS डिवाइस के लिए ChatGPT ऐप लॉन्च कर दिया था। आईफोन यूजर्स ऐप स्टोर में जाकर ChatGPT ऐप को डाउनलोड कर सकते हैं।
ऐप से ChatGPT यूजर्स को क्या फायदा होगा?
ऐप इंस्टॉल करने के बाद ChatGPT यूज करने के लिए यूजर्स को बार-बार ब्राउजर पर नहीं जाना पड़ेगा। इसके साथ ऐप में सर्च की हिस्ट्री सेव होती है, जिसकी मदद से यूजर्स किसी पुराने सर्च को देख सकेंगे। इसके अलावा ऐप में मिलने वाले सभी फीचर्स को भी यूजर्स एक्सेस कर पाएंगे।
अभी 2 बड़ी AI कंपनियां
ChatGPT और बार्ड से आप कोई भी सवाल पूछ सकते हैं। यानी ईमेल लिखने से लेकर CV तक आप इससे बनवा सकते हैं। रील या अपनी वीडियो कैसे वायरल करना है, इसका भी जवाब ChatGPT देता है। वाइफ को क्या गिफ्ट दें, इस पर भी ChatGPT आपको सुझाव देता है। जैसे यदि किसी स्टूडेंट को डेमोक्रेसी पर एसे यानी निबंध लिखना है तो वह तुरंत ChatGPT पर टाइप करेगा Write an essay on democracy।
